CELEX: C2007/283/18
Language: mt
Date: 2007-11-24 00:00:00
Title: Kawża C-390/07: Rikors imressaq fis- 17 ta' Awwissu 2007 — Il-Kummissjoni tal-Komunitajiet Ewropej vs Ir-Renju Unit tal-Gran Brittanja u l-Irlanda ta' Fuq

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/10
            
         Rikors imressaq fis-17 ta' Awwissu 2007 — Il-Kummissjoni tal-Komunitajiet Ewropej vs Ir-Renju Unit tal-Gran Brittanja u l-Irlanda ta' Fuq
   (Kawża C-390/07)
   (2007/C 283/18)
   Lingwa tal-kawża: L-Ingliż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: S. Pardo Quintillán, X. Lewis u H. van Vliet, aġenti)
   
      Konvenut: Ir-Renju Unit tal-Gran Brittanja u l-Irlanda ta' Fuq
   Talbiet tal-parti rikorrenti
   
               1.
            
            
               Tiddikjara li, billi naqset milli
               
                           —
                        
                        
                           tidentifika l-estwarji ta' Humber, ta' Wash, ta' Deben u ta' Colne, l-estwarju esterjuri tat-Thames, is-Southampton Water u n-North East Irish Sea — minbarra s-Solway Firth — bħala żoni sensittivi fir-rigward ta' l-ewtrofissazzjoni
                        
                     
                           —
                        
                        
                           tissuġġetta għal trattament iktar rigoruż l-iskarikar ta' ilma urban mormi minn agglomerazzjonijiet b'ekwivalenti ta' popolazzjoni (e.p.) ta' iktar minn 10 000 fl-estwarju ta' Humber, ta' Wash, ta' Deben u ta' Colne, l-estwarju esterjuri tat-Thames, is-Southampton Water u n-North East Irish Sea — minbarra s-Solway Firth -, u fil-Lough Neagh u fl-Upper and Lower Lough Erne,
                        
                     ir-Renju Unit tal-Gran Brittanja u l-Irlanda ta' Fuq naqas milli jwettaq l-obbligi imposti fuqu skond l-Artikoli 3(1), 3(2), 5(1), 5(3) u 5(5) u l-Anness II tad-Direttiva tal-Kunsill 91/271/KEE (1) dwar it-trattament ta' l-ilma urban mormi.
            
         
               2.
            
            
               Tordna lir-Renju Unit tal-Gran Brittanja u l-Irlanda ta' Fuq ibati l-ispejjeż.
            
         Motivi u argumenti prinċipali
   Skond il-fehma tal-Kummissjoni, l-approċċ li ħa r-Renju Unit sabiex jidentifika ż-żoni sensittivi kien wieħed eċċessivament rigoruż. Dan mhuwiex biss minħabba l-limitu relattivament għoli ta' prova rikjest mir-Renju Unit qabel ma jiġi aċċettat li massa ta' ilma hija ewtrofika, iżda wkoll il-fatt li r-Renju Unit ma jagħmel ebda riferiment għall-bżonn li jiġu identifikati mases ta' ilma li jinsabu fir-riskju u li jistgħu jsiru ewtrofiċi fil-futur qrib jekk ma tittieħed ebda azzjoni sabiex jiġu protetti.
   Peress li r-Renju Unit naqas milli jidentifika bħala żoni sensittivi l-estwarji ta' Humber, ta' Wash, ta' Deben u ta' Colne, l-estwarju esterjuri tat-Thames, is-Southampton Water u n-North East Irish Sea (minbarra s-Solway Firth) l-ilma mormi mill-agglomerazzjonijiet ta' iktar minn 10 000 e.p. li jiskarikaw ilmijiet mormija f'dawn iż-żoni, kif ukoll dawk l-agglomerazzjonijiet rilevanti li fihom jinġabar l-ilma, ma kinux suġġetti għall-obbligi ta' ġbir u ta' trattament previsti għaż-żoni sensittivi mid-Direttiva sad-data ta' l-iskadenza tal-31 ta' Diċembru 1998.
   Londra, Liverpool, Manchester, Leeds, Kingston upon Hull u Southampton huma parti mill-agglomerazzjonijiet in kwistjoni. Dan jimplika li r-Renju Unit kiser l-obbligi tiegħu skond id-Direttiva, u b'mod partikolari, ta' dawk ippreċiżati fl-Artikoli 3(1) u (2) u fl-Artikoli 5(2), (3) u (5) u fl-Anness tagħha.
   Il-Kummissjoni tisħaq ukoll li r-Renju Unit naqas milli jassigura li l-obbligi kollha previsti fl-Artikoli 5(2), (3) u (5) tad-Direttiva ġew issodisfatti għal numru ta' agglomerazzjonijiet li jiskarikaw fiż-żoni sensittivi identifikati ta' Lough Neagh u ta' l-Upper and Lower Erne, kif kien mitlub li jsir sal-31 ta' Diċembru 1998.
   
      (1)  Direttiva tal-Kunsill 91/271/KEE tal-21 ta' Mejju 1991 dwar it-trattament ta' l-ilma urban mormi ĠU L 135, p. 40.